kk ru ru ru kk ru en kk en en kk kk kk kk kk en en kk en kk en en kk en kk en en kk en kk en kk en kk be kk kk ru kk sv kk fr kk fr kk kk kk kk kk kk en kk en kk kk kk kk kk kk it en fr it kk it it it en kk en it de kk en ru en fr kk sv en de en en kk en kk en kk kk kk kk kk kk kk hbs_lat en en de it kk it en pl en en kk it en en it de kk hu en en it fr kk de en de en en kk kk kk kk kk kk kk kk kk kk kk kk en ru ru
Абылдау бөліміндегі мейірбикелердің пікірі бойынша еңбегіне әсер ететін факторларды және жұмысын оңтайландру жолдарын анықтау
АвтомобилиАстрономияБиологияГеографияДом и садДругие языкиДругоеИнформатикаИсторияКультураЛитератураЛогикаМатематикаМедицинаМеталлургияМеханикаОбразованиеОхрана трудаПедагогикаПолитикаПравоПсихологияРелигияРиторикаСоциологияСпортСтроительствоТехнологияТуризмФизикаФилософияФинансыХимияЧерчениеЭкологияЭкономикаЭлектроника
Мейірбикенің жұмысын оңтайландырудың бір де бір жолы, кәсіби қызметтегі кері әсер ететін факторларды анықтау арқылы оны жою немесе төмендету жолдарын анықтау керек. Сауалнама жүргізу арқылы сұхбаткерлердің жұмыс орнында кері әсерін тигізетін факторларды анықтау мүмкіндігі туды (сурет 12).
Сурет 12 Мейірбикелердің жұмысына кері әсерін тигізетін факторлар (абс.)
Яғни, қорытындылай келе, әлі де мейірбикелік істе кемшіліктердің жетіп артылатынын және жүргізіліп жатқан реформаның нәтижесі мардымсыз екенін толық сеніммен айтуға болады.
Мейірбикелердің өз тараптарынан берілген ұсыныстарға сүйенсек, мамандарды дайындау барысында көңіл бөлу қажет жағдайлар 13-ші суретте көрсетілген: 78,4% сұхбаткер өз жұмысын тиімді жоспарлау және ұйымдастыруды үйрету, 32,4% - адамдармен тіл табысуды үйрету, 10,8% - мейірбикелерді тәжірибелік біліктілікке үйрету және 8,1% - құқықтық және заңдық сұрақтарды тереңірек білу керектігін көрсеткен .
Яғни, мейірбикелердің басым бөлігі өз еңбегінің тиімділігі көп жағдайда жұмысын рационалды ұйымдастыруға байланысты болғанын көрсетіп тұр.
Сурет 13 Мейірбике мамандығын дайындаудағы сұхбаткерлердің ұсыныстарын талдау (%)
Ал қабылдау бөліміндегі мейірбикелердіңжұмысын оңтайландыру мақсатында қозғалу керек мәселелерге сұхбаткерлердің басым бөлігі (89,2%) мейірбикелердің еңбек ақысын көрсеткен, 70,3% - мейірбике ісінің мамандарын дайындауды жетілдіру деген, 40,5% - мейірбике ісінде нормативті-құқықтық базаның жетілуі, 40,5% - мейірбике ісін басқару және 21,6% - мейірбике қызметкерлерінің еңбегін мотивациялау мен 10,8% - мейірбике ісіндегі этика және деонтология мәселелерін жатқызған (сурет 14).
Сурет 14 Мейірбике жұмысын оңтайландыру үшін сұхбаткерлердің ұсыныстарын беру (%)
Қазіргі таңда мейірбике мамандығының беделдігі мен маңыздылығын бағалау нәтижесінде, 15-ші суретке сәйкес, сұхбаткерлердің барлығы мамандықты маңыздылығын сөзсіз көрсеткен, бірақ беделдігіне келгенде жасы ұлғайған сайын беделді деп ойлайтындар саны көбейген. Демек, 30 жастан төмендер мейірбике мамандығын беделді деп есептемейді (жалақысы төмен, дәрігердің еркімен ғана жұмысын орындайды, айтарлықтай ынталандырудың болмауы).
Сурет 15 Сұхбаткерлердің жасы бойынша мейірбике мамандығының беделдігі мен маңыздылығын бағалау (%)
Мейірбике мамандығының қызықтыратын тұстарын анықтау мақсатында қойылған саулнамаға, 5-ші кестеде көрсетілгендей, сұхбаткерлердің 37,8% науқасқа көмек көрсету мүмкіндігін, 29,7 мамандықтың беделдігін белгілеген да, ал айлықтың маңыздылығын тек 8,1% көрсеткен.
Кесте 5 Мейірбике мамандығында сұхбаткерлерді қызықтыратын жағдай
Науқасқа көмек көрсету мүмкіндігі
Елімізде белсенді түрде жүргізіліп жатқан реформалау халықтың әлеуметтік жағдайына әсері едәуір екенін білеміз. Осы тұрғыда респонденттердің сауалнамасына олардың әлеуметтік жағдайы туралы сұрақтар енгізілген еді.
Қазіргі таңда әлеуметтік жағдайдың ең күрделі мәселесі халықтың баспанамен қамтылуы.
Мейірбикелердің баспанамен қамтылу мәселесіне келер болсақ, сұхбаткерлердің жартысынан астамы (62,2%) жалдамалы үйде тұратыны белгілі болды, оның ішінде жатақханада тұратындар 10,8% құрап отыр. Онымен қоса, басқаны айтпағанда, жалақысының жартысын тұратын орнына төлейтінін есептесек, мейірбикелердің көпшілігінің әлеуметтік жағдайы төмен деңгейде деп нақты айтуға болады.
Мейірбикелердің баспанамен қамтылуы мен отбасылық жағдай арасындағы байланысты анықтау нәтижесі бойынша сұхбаткерлердің жартысына жуығы (46%) тұрмыс құрмаған және жалдамалы үйде тұратыны (56,8%) анықталды. Тұрмыс құрмағандардың 82,4% жалдамалы үйде тұратыны белгілі болды. Өйткені, басқаларға қарағанда отбасы жоқ мейірбикелердің жұмысқа деген ынтасы мен зейіні көбірек болатынын есепке алар болсақ, әлеуметтік жағдайлары төмен болғандықтан жұмысқа қызығушылықтарынын болмауы түсінікті жағдай (кесте 6). Демек тұрмыс құрмағандардың жалғыз айлықтары әлеуметтік жағдайын көтеруге мүлдем жетпейтінің толықтай келісу керек.
Ал заңды некедегі мейірбикелер тек 32,4% құраса және де олардың 75 % өз үйлерінде тұрса, онда қаншама жалғыз басты әйел азаматшалар жалдамалы үйде тұрып жатқаны өте алаңдатады.
Яғни мейірбикелердің өз қызметіне қызығушылығын және жұмысының өнімділігін арттырудың бір де бір жолы – еңбек ақысын көтеру.
Кесте 6 Сұхбаткерлердің баспанамен қамтылуына бойынша отбасылық жағдайын бөлу (абс/%)
Баспана түрі Отбасылық жағдай
Отбасылық жағдай мен отбасындағы мүшелердің санын байланыстыра талдағанда, тұрмыс құрмағандардың тек 22,2 % жалғыз тұратынын, ал қалғандары жалғыз тұруға қаржысы көтермеуіне байланысты туғандарымен немесе таныстарымен тұратыны белгілі болды. Бұл жағдай да мейірбикелердің әлеуметтік жағдайларының төмен екендігін білдіреді. Жалпы алғанда мейірбикелердің басым бөлігі 4-6 адамнан тұратыны 5-ші кестеден көруге болады.
Кесте 7 Сұхбаткерлердің отбасылық мүше саны мен отбасылық жағдайының байланысын анықтау (абс/%)
Сонымен, мейірбикелердің өздерімен еңбек сапасын бағалау нәтижесінде зерттеуге алынған медициналық мекемелерде мейірбикелердің басым бөлігі 40 жасқа дейін болғаны, яғни, жұмыс өтілімі көп және тәжірибесі мол мамандардың кездеспеуі, бұл мекемелердің еңбек жағдайында қолайсыз жайыттардың барын дәлелдейді. Сұхбаткерлердің көпшілігінің санаты жоқ (62,2%), қандай да бір санаты бар мейірбикелердің басым бөлігі 5-10 жыл аралығында жұмыс істейтіндер болып шықты. Ол да денсаулық сақтау саласында жүріп жатқан реформаның кезінде арнайы білімін алғандар деп есептеуге болады.
Қазіргі таңда мейірбикелер тек дәрігердің көмекшісі емес, сонымен қатар керек кезде шешім қабылдай беретін маман ретінде қалыптасуды қажет етуде. Бірақ сұхбаткерлердің көбісі (94%) әлі де дәрігердің нұсқауын ғана орындайтыны белгілі болды. Мүмкін оның дәлелі сұхбаткерлердің 67,6% арнайы орта білімді мейірбикелер болуында шығар.
Осы тұрғыда қуантарлық жағдай, соңғы 3 жыл аралығында сұхбаткерлердің 70% кәсіби білімін жетілдіргендігі болып отыр. Демек, денсаулық сақтау саласындағы бағдарламалардың бір мақсаты медициналық қызметкерлердің білімін ұдайы арттыруды қолға алғандығын көрсетеді, ал оның сапалығы әлі де ақсайтындығы пациенттердің жауабынан білуге болады.
Мейірбике мамандығының беделі жоқ (37,8%) деп жауап берген сұхбаткерлердің сөзіне үңілсек, халық арасында мейірбикелердің беделдігінің жоқтығы науқастардың білімі артып, мейірбикелерге сенімділіктің азаюынан туындайтынын білуге болады.
Сұхбаткерлердің 72,9% жалақыларына қанағаттанбайтындығы және 5,4% жауап беруге қиналатыны, 2010 жылы енгізілген «Бірынғай ұлттық денсаулық сақтау жүйесі» атты концепцияның соңғы нәтижеге бағытталған еңбектің дифференциалды төлемақыны жетілдіру міндеті бойынша жүргізіліп жатқан жұмыстарға сұхбаткерлердің 40%-ның толық қанағаттанбайтындығы және 30% - әсерін мүлдем көрмегендер бұл концепцияның белгілі бір себептермен толық орындалмайтындылығын көрсетеді.
Мейірбикелердің нақты жалақысын көрсетер болсақ, жұмыс өтіліміне 1 жыл толмағандарға 40000 теңгеден басталса, жоғары біліктілігі бар процедуралық мейірбикенің айлық мөлшері 85000 теңге құрайды екен.
Әрбір маманның жұмысының нәтижелі болуына оның әлеуметтік жағдайы үлкен әсерін тигізетінін айту қажет. Осы тұста жүргізілген сауалнаманың жауабына сүйенсек, сұхбаткерлердің 62,2% баспанасының жоқтығын, яғни, жалдамалы үйде тұратыны және көпшілігі жалғыз басты екені алаңдатарлық жағдай. Онымен қоса мардымсыз жалақыларына өмір сүрудің қиындығы қосымша жұмыс жасауына итермелейтіні сөзсіз.
Сұхбаткерлердің денсаулығына келсек, басым бөлігінің денсаулығы орташа бағалаған. Қанша ауырса да, еңбекке жарамсыздық парағына жүгінбейтін, профилактикалық тексеруден сұхбаткерлердің жартысына жуығы өтуге уақыт жоқ деп жауап берген. Ол дегеніміз мейірбикелердің қаражат табу мақсатында өз денсаулығына немқұрайлық танытатындығын көрсетеді.
Атқаратын еңбектің нәтижелілігі еңбек үрдісінің тиімді ұйымдастыруылуына тікелей байланысты. Олай болса, қабылдау бөлімінің мейірбикелерінің 73% - ның кәсіби қызметінің ұйымдастыруына қанағаттанбаушылығы жұмыс сапасынын төмендететін себебі бірі ретінде қарастыруға болады. Осының нәтижесі болып жұмыстарына кері әсер ететін факторлар ретінде эмоционалдық, физикалық жүктеменің және шамадан тыс жүктемелердің белгілеу түсінікті жағдай (мысалы: бір ауысымда сұхбаткерлердің 46% 31-40 науқасты қабылдайтынын көрсеткен).
Қабылдау бөлімінің мейірикелерінің жұмыс уақытысына хронометраж жүргізу нәтижесінде негізгі жұмысқа тек 40,9% уақыты кетеді де, оның ішінде құжаттарды толтыру кіріп кеткен, ал қалған уақыттары қосымша жұмысқа жұмсалатыны белгілі болды.
Бұл мәселені шешу үшін мейірбикелердің тиімді басқару моделін таңдап алу керек және қабылдау бөлімінің мейірбикелерінің нақты жұмыс түрлерін, оған кететін уақытты белгілейтін құжат керек.
Қабылдау бөліміндегі мейірикелердің жұмысын оңтайландырудың жолын қарастыру мақсатында қабылдау бөлімінің мейірбикелерінің жұмысына әсер ететін факторлар анықталды, оның ішінде ең көп белгілегендер: физикалық (29 сұхбаткер белгілеген), эмоционалдық жүктемелер (30), жоғар жүктемелі негізгі жұмыс (28) және биологиялық агенттер, науқастардың тарапынан сыйластықтың көп жағдайда болмауы. Сонымен қатар, сұхбаткерлердің жартысына жуығы жұмыстағы жоғары жүктеменің болуын көрсеткен. Оңтайландыру жолдары ретінде сұхбаткерлер ең маңызды деп мейірбикелік қызметкерлердің еңбек ақысын көтеруді (89,2%), мейірбике ісінің мамандарын дайындауды жетілдіруді (70,3%), 40,5%-ы мейірбике ісінде нормативті-құқықтық базаның жетілдірді және мейірбике ісін басқаруды белгілеген. Сонымен қатар мейірбике қызметкерлерінің еңбегін мотивациялау (21,6%) мен мейірбике ісіндегі этика және деонтология (10,8%) мәселелерін де кіргізген. Ал мейірбике мамандарын дайындауда негізгі мәселерге: 1) мейірбикелердің өз жұмысын дұрыс ұйымдастыруды үйрету; 2) адамдармен жақсы қарым-қатынаста болуын үйрету; 3) мейірбикелерді тәжірибелік біліктілікке үйрету және 4) құқықтық және заңдық сұрақтарды тереңірек білу керектігін көрсеткен.
mylektsii.ru - Мои Лекции - 2015-2017 год. (0.154 сек.)Пожаловаться на материал